CELEX: 32020D1793
Language: hr
Date: 2020-11-16 00:00:00
Title: Odluka Vijeća (EU) 2020/1793 od 16. studenoga 2020. o izmjeni razdoblja primjene Odluke br. 940/2014/EU o porezu „octroi de mer” u najudaljenijim francuskim regijama

1.12.2020   
               
               
                  HR
               
               
                  Službeni list Europske unije
               
               
                  L 402/21
               
            
         ODLUKA VIJEĆA (EU) 2020/1793
         od 16. studenoga 2020.
         o izmjeni razdoblja primjene Odluke br. 940/2014/EU o porezu „octroi de mer” u najudaljenijim francuskim regijama
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 349.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskog parlamenta (1),
         u skladu s posebnim zakonodavnim postupkom,
         budući da:
         
                     (1)
                  
                  
                     Odlukom Vijeća br. 940/2014/EU (2) francuskim tijelima dopuštena je primjena izuzeća od poreza „octroi de mer” ili smanjenja poreza „octroi de mer” u najudaljenijim francuskim regijama za proizvode navedene u Prilogu toj odluci koji su lokalno proizvedeni u tim najudaljenijim regijama. Najveće dopušteno diferencirano oporezivanje iznosi 10, 20 ili 30 postotnih bodova, ovisno o predmetnim proizvodima i predmetnom prekomorskom departmanu. Odluka br. 940/2014/EU primjenjuje se do 31. prosinca 2020.
                  
               
                     (2)
                  
                  
                     Francuska smatra da se najudaljenije francuske regije i dalje nalaze u nepovoljnom položaju u odnosu na konkurenciju te je podnijela zahtjev Komisiji da se sustav diferenciranog oporezivanja sličan trenutačnom sustavu zadrži nakon 1. siječnja 2021., sve do 31. prosinca 2027.
                  
               
                     (3)
                  
                  
                     Međutim, analiza popisâ proizvoda na koje Francuska želi primjenjivati diferencirano oporezivanje dugotrajan je proces koji iziskuje provjeru, za svaki proizvod, razlogâ za diferencirano oporezivanje i razmjernosti diferenciranog oporezivanja kako bi se osiguralo da se diferenciranim oporezivanjem ne ugrožavaju cjelovitost i usklađenost pravnog poretka Unije, među ostalim cjelovitost i usklađenost unutarnjeg tržišta i zajedničkih politika.
                  
               
                     (4)
                  
                  
                     Zbog krize uzrokovane pandemijom bolesti COVID-19 francuska tijela znatno kasne s radom na prikupljanju svih informacija potrebnih za tu provjeru. Stoga taj rad još nije dovršen.
                  
               
                     (5)
                  
                  
                     Ako se prije 1. siječnja 2021. ne donese prijedlog, postoji opasnost nastanka pravnog vakuuma jer bi se time isključila primjena diferenciranog oporezivanja u najudaljenijim francuskim regijama nakon 1. siječnja 2021.
                  
               
                     (6)
                  
                  
                     Potrebno je stoga dodatno razdoblje od šest mjeseci kako bi se omogućio dovršetak rada na provjeri koji je u tijeku i Komisiji dalo dovoljno vremena za podnošenje uravnoteženog prijedloga kojim se uzimaju u obzir različiti uključeni interesi.
                  
               
                     (7)
                  
                  
                     Odluku br. 940/2014/EU trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            U članku 1. stavku 1. Odluke br. 940/2014/EU, datum „31. prosinca 2020.” zamjenjuje se datumom „30. lipnja 2021.”.
         
         
            Članak 2.
            Ova se Odluka primjenjuje od 1. siječnja 2021.
         
         
            Članak 3.
            Ova je Odluka upućena Francuskoj Republici.
         
         
            Sastavljeno u Bruxellesu 16. studenoga 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  Mišljenje od 6. listopada 2020. (još nije objavljeno u Službenom listu).
         
            (2)  Odluka Vijeća br. 940/2014/EU od 17. prosinca 2014. o porezu „octroi de mer” u najudaljenijim francuskim regijama (SL L 367, 23.12.2014., str. 1.).